Liam Cullen

Chwaraewr pêl-droed proffesiynol o Gymru yw Liam Jamie Cullen (ganwyd 23 Ebrill 1999). Mae'n chwarae fel blaenwr neu chwaraewr canol cae ymosodol i Dinas Abertawe yn Y Bencampwriaeth ac i dîm cenedlaethol Cymru.

 Gyrfa 

 Gyrfa gynnar a chyfnodau ar fenthyg 
Ymunodd Cullen ag academi Dinas Abertawe yn wyth mlwydd oed, gan wneud ei ymddangosiad cyntaf dros y tîm dan 18 yn 13 mlwydd oed. Ar 28 Awst 2018, fe wnaeth ei ymddangosiad hŷn cyntaf fel eilydd mewn colled 1–0 yn erbyn Crystal Palace yng Nghwpan Cynghrair Lloegr. Sgoriodd ei gôl gyntaf dros y clwb mewn buddugoliaeth 4–1 dros Reading ar 22 Gorffennaf 2020, canlyniad a sicrhaodd safle gemau ail gyfle iddynt. Ar 13 Ionawr 2022, ymunodd â Lincoln City ar fenthyg am weddill y tymor. Daeth ei gôl gyntaf dros Lincoln yn erbyn Wycombe Wanderers ar 12 Chwefror.

 Dychwelyd i Abertawe 
Yn dilyn ei gyfnod ar fenthyg yn Lincoln, fe wnaeth Cullen ddychwelyd i Abertawe ond ei chael hi'n anodd cael munudau, tan iddo sgorio gôl oddi cartref i Coventry i ddod â'r Elyrch yn gyfartal, ar ôl i Abertawe fod yn colli 3–0 ar un adeg. Sgoriodd Cullen yn ei ddwy gêm nesaf a gorffen y tymor gyda naw gôl.

Yn dilyn ymadawiad Joël Piroe yn 2023, dechreuodd Cullen 30 gêm gynghrair yn nhymor 2023-24, gan sgorio saith gôl a chreu phump. Yn nhymor 2024-25, symudwyd Cullen i rôl dyfnach, yn dueddol o chwarae fel chwaraewr canol cae ymosodol. Er gwaethaf hyn, gorffennodd y tymor fel prif sgoriwr Abertawe gyda 12 gôl.

 Gyrfa rhyngwladol 
Ar ôl cynrychioli Cymru ar lefelau dan-17, dan-19 a dan-20, gwnaeth Cullen ei ymddangosiad dros y tîm dan-21 ar 12 Hydref 2018, gan chwarae 62 munud mewn colled o 2–0 i Rwmania.

Ym mis Mawrth 2023 cafodd ei enwi yng ngharfan hŷn Cymru ar gyfer y gemau i gyrraedd Ewro 2024 yn erbyn Croatia a Latfia. Gwnaeth ei ymddangosiad cyntaf dros Gymru ar 11 Hydref 2023 mewn buddugoliaeth 4–0 yn erbyn Gibraltar mewn gêm gyfeillgar. Sgoriodd ei goliau gyntaf dros Gymru mewn buddugoliaeth 4–1 adref yn erbyn Gwlad yr Iâ ar 19 Tachwedd 2024 yng Nghynghrair y Cenhedloedd UEFA.

 Ystadegau gyrfa 

+Ymddangosiadau a goliau fesul clwb, tymor a chystadleuaethClwbTymorCynghrairCwpan LloegrCwpan Cynghrair LloegrArallCyfanswmAdranYmdd.Gol.Ymdd.Gol.Ymdd.Gol.Ymdd.Gol.Ymdd.Gol.Dinas Abertawe D232017–18———20202018–19———3030Cyfanswm———5050Dinas Abertawe2018–19Y Bencampwriaeth000010—102019–20Y Bencampwriaeth61000000612020–21Y Bencampwriaeth1312200101632021–22Y Bencampwriaeth1201010001402022–23Y Bencampwriaeth2982011003292023–24Y Bencampwriaeth4572020004972024–25Y Bencampwriaeth421110210045122025-26Y Bencampwriaeth7100200091Cyfanswm1542782921017231Lincoln City (loan)2021–22Adran Un201———201Cyfanswm gyrfa1562882726019732

 Goliau rhyngwladol 
RhifDyddiadLleoliadGwrthwynebyddSgôrCanlyniadCystadleuaeth1.19 Tachwedd 2024Stadiwm Dinas Caerdydd, Caerdydd, Cymru1–14–1Cynghrair y Cenhedloedd B UEFA 2024–25 2.2–1

Cyfeiriadau

Categori:Pêl-droedwyr rhyngwladol Cymru
Categori:Chwaraewyr C.P.D. Dinas Abertawe
Categori:Genedigaethau 1999